Zakaran da Allah Ya nufa da cara: An kubutar da yaron kwamishina da yan bindiga suka sace ▷ Legit.ng
Zakaran da Allah Ya nufa da cara: An kubutar da yaron kwamishina da yan bindiga suka sace
6 months ago 1407 views by Muhammad Auwal
Dakarun rundunar Yansandan Najeriya sun ceto wani karamin yaro dan shekara 6, wanda Dan kwamishinan ruwa na jahar Bayelsa ne, Mista Nengi Talbot Tubonah, bayan kwashe makonni uku a hannun yan bindiga.
Jaridar Sahara Reporters ta ruwaito makonni uku da suka gabata ne yan bindigan suka kutsa cikin gidan kwamshinan dake unguwar Opolo cikin birnin Yenagoa na jahar Bayelsa, inda suka yi awon gaba da yaron.
Yaron da barawon
Rundunar Yansanda na musamman, Operation Puff Adder ce ta gudanar da aikin ceton yaron a cikin yankin Karamar hukumar Ijaw ta kudu, sa’annan Yansanda sun samu nasarar kama jagoran masu garkuwan.
A wani labari kuma, da alama dai har yanzu tsuguni bata kare ba, sakamakon wani rahoto daya tabbatar da wasu gungun miyagu yan bindiga sun kaddamar da sabon farmaki a karamar hukumar Malumfashi ta jahar Katsina.
Miyagun sun kai samamen ne da yammacin Litinin, 6 ga watan Janairu ga wasu al’ummomin karamar hukumar Malumfashi, wanda hakan yasa jama’a da dama tserewa daga muhallansu domin tsira da ransu.
Sai dai a sakamakon harin wani malamin jami’ar Ahmadu Bello dake Zaria, wanda ke koyarwa a cibiyar horas da daliban da suka kammala karatun sakandari kafin su shiga jami’a, SBRS, ya gamu da ajalinsa, kamar yadda majiyar Legit.ng ta tabbatar.
Amma rundunar Yansandan Najeriya reshen jahar Katsina ta tura jami’an zuwa inda lamarin ya auku domin fuskantar yan bindigan, inda suka dinga musayar wuta a tsakaninsu.
an hour ago 12307 views
55 minutes ago 2419 views
an hour ago 17490 views
3 hours ago 33872 views
4 hours ago 46035 views
Shugaba Buhari ya sha alwashin yi wa kowa adalci ba tare da nuna banbanci ba